CELEX: 62007TJ0442
Language: bg
Date: 2011-09-29 00:00:00
Title: Решение на Общия съд (пети състав) от 29 септември 2011 г. # Ryanair Ltd срещу Европейска комисия. # Държавни помощи - Сектор на въздухоплаването - Помощи, предоставени от италианските органи на Alitalia, на Air One и на Meridiana - Иск за установяване на неправомерно бездействие - Непроизнасяне от Комисията - Задължение за действие. # Дело T-442/07.

Решение на Общия съд (пети състав) от 29 септември 2011 г. — Ryanair/Комисия
      (Дело T‑442/07)
      „Държавни помощи — Сектор на въздухоплаването — Помощи, предоставени от италианските органи на Alitalia, на Air One и на Meridiana — Иск за установяване на неправомерно бездействие — Непроизнасяне от Комисията — Задължение за действие“
      1.                     Иск за установяване на неправомерно бездействие — Изпращане на официално уведомително писмо до институцията — Условия — Изрично
            и точно искане — Официално уведомително писмо, отправено до Комисията, в което се изброяват и се оспорва съществуването на
            различни мерки за помощ, несъвместими с общия пазар — Допустимост (член 87 ЕО, член 88, параграф 2 ЕО и член 232 ЕО) (вж.
            точки 22—26 и 41)
      2.                     Иск за установяване на неправомерно бездействие — Задължение на Комисията да предприеме действия — Задължение за проверка
            за информацията относно помощ, за която се твърди, че е неправомерна — Задължение било да се информира заинтересованата страна
            в случай на недостатъчни мотиви, било да се приеме решение след фазата на предварителното разглеждане — Неправомерно бездействие
            (член 232 ЕО; член 4, член 10, параграф 1 и член 20, параграф 2 от Регламент № 659/1999 на Съвета) (вж. точки 28—30, 37, 38,
            50—52, 67 и 68)
      3.                     Помощи, предоставяни от държавите — Разглеждане на жалбите — Задължения на Комисията — Задължение за проверка за информацията
            относно помощ, за която се твърди, че е неправомерна — Липса на формални изисквания за подаването на жалба (членове 87 ЕО
            и 88 ЕО; член 10, параграф 1 от Регламент № 659/1999 на Съвета) (вж. точки 32—34)
      4.                     Иск за установяване на неправомерно бездействие — Задължение на Комисията да предприеме действия — Задължение за проверка
            за информацията относно помощ, за която се твърди, че е неправомерна — Условия — Наличие на жалба — Твърдение, че разглежданите
            мерки имат неправомерен характер, което трябва да стане ясно от предоставената от заинтересованата страна информация за помощ
            (член 232 ЕО; член 10, параграф 1 от Регламент № 659/1999 на Съвета) (вж. точки 45—47, 62—64 и 74—76)
      Предмет
      
         
               Искане да се установи неправомерно бездействие на Комисията, тъй като тя неправомерно не се е произнесла по жалбите на жалбоподателя,
                  относно, от една страна, помощ, за която се твърди, че е предоставена от Италианската република на Alitalia, на Air One и
                  на Meridiana, а от друга страна, твърдение за нарушение на правото в областта на конкуренцията
               
            Диспозитив
      
         
                  1)
               
               
                  
               
               
                  	Комисията на Европейските общности не е изпълнила задълженията си по Договора за ЕО, като не е приела решение относно прехвърлянето
                     на 100 служители на Alitalia, посочено в писмото от 16 юни 2006 г., изпратено ѝ от Ryanair Ltd, относно обезщетението, предоставено
                     след атентатите от 11 септември, посочено в писмата от 3 ноември и 13 декември 2005 г., изпратени ѝ от Ryanair, и относно
                     намаленията на летищните такси на „основните“ летища, от които се възползвало по-специално Alitalia, посочени в същите писма
                     от 3 ноември и 13 декември 2005 г.
                  
               
            
         
                  2)
               
               
                  
               
               
                  	Отхвърля иска в останалата му част.
               
            
         
                  3)
               
               
                  
               
               
                  	Всяка от страните, в това число Air One SpA, понася направените от нея съдебни разноски.